TU ขาขึ้นรอบใหม่ รับปฏิรูปภาษี Trump หนุนแนะซื้อเป้า 23 บ.
TU ขาขึ้นรอบใหม่ รับปฏิรูปภาษี Trump หนุนแนะซื้อเป้า 23 บ.
6 ธ.ค. 2560

บล.เอเชีย เวลท์ ระบุในบทวิเคราะห์วันนี้(6 ธ.ค.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU “ซื้อ”ราคาเป้าหมาย 23.00 บาท) รายงานราคาปลาทูน่าในเดือนพ.ย.60 นี้ ปรับตัวลงเหลือ 2,000 เหรียญฯ ต่อตัน เทียบกับเดือนก่อนที่ 2,300 เหรียญฯ ต่อตัน ทำให้ต้นทุนปลาทูน่าเฉลี่ย 11 เดือนแรกของปีเท่ากับ 1,865 เหรียญฯ ต่อตัน
โดยต้นทุนปลาทูน่าที่เริ่มลดลงน่าจะส่งผลบวกเต็มที่ในไตรมาส 1/61 ด้านกลยุทธ์ของบริษัทจะเน้นการออกสินค้าใหม่ที่มีอัตรากำไรขั้นต้นสูงเพิ่มขึ้น โดยเฉพาะกลุ่ม Ready to Eat (RTE) และกลุ่มอาหารสัตว์เลี้ยง โดยเฉพาะกลุ่มอาหารสัตว์เลี้ยงที่มียังมีโอกาสเติบโตได้อีกมาก นอกจากนี้บริษัทยังได้รับปัจจัยบวกจากกฎหมายปฏิรูปภาษีของ Trump เนื่องจากมีฐานการผลิตอยู่ในสหรัฐฯด้วย